Trampolini del Pakstall

Trampolini del Pakstall (norsk: Pakstall-bakkene) er et skihoppanlegg i Gallio i Italia. Anlegget ligger ved åsen Ongara i dalen Pakstall, og består av fire hoppbakker med størrelse K92 (HS103), K60 (HS66), K31 og K20. De tre minste bakkene er utstyrt med plastmatter til sommerbruk. Anlegget er eid av Gallio kommune og drives av Sci Club Gallio.

Den første lille hoppbakken i Gallio ble bygd før 2. verdenskrig. K60-bakken ble bygd i 1946 og åpnet året etter. Den ble brukt da Gallio var vertskap for det internasjonale rennet Kongsberg Cup i 1954. K92-bakken ble bygd i 1986 og ble brukt under junior-VM i 1987 og 1996, der langrennsøvelsene ble holdt i nabokommunen Asiago. Den hadde også et verdenscuprenn i 1988, samt kontinentalcuprenn i årene 2000-2002. K60-bakken brukes under den internasjonale rennserien Ladies Cup, som er senior-, junior- og ungdomsrenn for kvinner / jenter. K92-bakken er pr. 2011 ikke lenger i bruk.

Bakkerekord i K92-bakken er 105,5 meter, satt av Uroš Peterka (Slovenia) i kontinentalcupen 10. februar 2002. I K60-bakken er rekorden 64,5 meter, satt av Michael Lunardi (Italia) 26. august 2007.

Viktige renn

Kilder
Skisprungschanzen-Archiv: Gallio (besøkt 18. september 2011)
Comune di Gallio: A Gallio, Trampolini del Pakstall, Gara Internazionale di Salto Femminile: Ladies Cup, 28-29 dicembre 2010. (blogginnlegg, italiensk, 17. desember 2010, besøkt 18. september 2011)
Comune di Gallio: Reminiscenze galliesi: I vecchi trampolini di legno degli anni '40 e '50 (italiensk, skrevet av Danillo Finco i 1971, besøkt 18. september 2011)
FIS: Resultater (Gallio, ikke fullstendig, besøkt 18. september 2011)
FIS: Resultater (Asiago, ikke fullstendig, besøkt 18. september 2011)
Wiener Skiverband: Ladies Cup Skijumping 2011-2012

Andre eksterne lenker
Comune di Gallio: I trampolini del Pakstall (bildegalleri)
Veneto Film Commision: Salto con gli sci - Gallio (bilder og kart)

Hoppbakker i Italia
Byggverk i provinsen Vicenza